open-index/open-wikipedia-markdown huggingface dataset:
Mon amour

***Mon amour*** je štúdiový album Vaša Patejdla, ktoré vydal Opus 1. júla 1989 na LP. V roku 1998 vyšla albumu reedícia na CD, na ktoré boli pridané štyri bonusové nahrávky.

## Zoznam skladieb

## Výroba albumu
* Vašo Patejdl - spev, klávesové nástroje, elktrické bicie, vokály
* Beáta Dubasová - spev (5)
* Juraj Burian - elektrická gitara, akustická gitara
* Anton Jaro - basová gitara (13, 14)
* Michal Dúžek - basová gitara (11)
* Dušan Obenrauch - bicie nástroje (11)
* Peter Penthor - elektrická gitara (1-10)
* Adriena Bartošová - vokály (1, 11-14)
* Eva Mária Uhríková - vokály (1)
* Michal Lazar - vokály (3, 4, 7)
* Pavol Habera - vokály (3, 4, 7, 11-14)
* Ľubomír Stankovský - vokály (11-14)
;Dychová sekcia
* Juraj Bartoš - clarion (1, 8, 9)
* Kamil Paprčka - clarion (1, 8, 9)
* Ľubomír Horák - trombón (1, 8, 9)
* Karol Lago - alt saxofón (1, 8, 9)
* Peter Poláček - alt a tenor saxofón (1, 8, 9)
;Produkcia
* Jozef Krajčovič - zvuková réžia
* Norbert Bóka - programovanie [Yamaha Rx-5] (13), technická spolupráca
* Alan Roy Scott, Ján Lauko, Peter Smolinský - hudobná réžia
* Juraj Linzboth - grafika (podľa pôvodného návrhu Grzegorza Fudalu)

## Referencie

Kategória:Albumy Vaša Patejdla
Kategória:Hudobné albumy z 1989
Dlhá cesta / Long Way

***Dlhá cesta / Long Way*** je štúdiový album Vaša Patejdla a Alana Roy Scotta. Na vinylovom LP  ho v roku 1990 vydalo hudobné vydavateľstvo Opus. Na obale albumu je napísané „PS“ a pod tým „Patejdl • Scott“.

## Zoznam skladieb

## Výroba albumu
* Vašo Patejdl - klávesové nástroje, programovanie el. bicích, spev (A1-A5, B1-B4), vokály
* Alan Roy Scott - spev (A2, A6, B3, B5)
* Anton Jaro - basová gitara (A4, B2, B4)
* Michal Dúžek - basová gitara (A1)
* Juraj Burian - gitary
* Dušan Obenrauch - bicie nástroje (A1)
* Adriena Bartošová, Pavol Habera, Ľubomír Stankovský - vokály
;Produkcia
* Alan Roy Scott, Ľuboš Zeman - koprodukcia
* Jozef Krajčovič - zvuková réžia, mixovanie
* Alan Roy Scott, Peter Smolinský - zvuková réžia
* Michael McDonald - mixovanie

## Referencie

Kategória:Albumy Vaša Patejdla
Kategória:Hudobné albumy z 1990
Do očí

***Do očí*** je štúdiový album Vaša Patejdla, ktorý 1. novembra 2004 vydalo hudobné vydavateľstvo MC Production.

## Zoznam skladieb

## Výroba albumu
* Vašo Patejdl - spev, vokály, klávesové nástroje, aranžmány,  programovanie, producent
* Juraj Burian - gitara
* Martin Gašpar - basová gitara
* Marcel Buntaj - bicie nástroje, perkusie
* Michal Žáček - flauta,  soprán saxofón (2)
* Linda Vargová - spev (11), vokály (3)
* Silvia Josifoská - vokály (3, 7, 12)

## Referencie

Kategória:Albumy Vaša Patejdla
Kategória:Hudobné albumy z 2004
Spovedaj ma zo spomienok

***Spovedaj ma zo spomienok*** je štúdiový album Vaša Patejdla, ktoré vydal Polygram 1. júla 1997.

V roku 2002 album vyšiel vo vydavateľstve Universal Music v reedícii bez úvodnej nahrávky „Hmm hmm“, ku ktorej boli pridané štyri bonusové skladby, medzi ktorými je aj skladba textára Joža Urbana „Voda, čo ma drží nad vodou“.

## Zoznam skladieb

## Výroba albumu
* Vašo Patejdl – spev, klávesové nástroje, vokály, aranžmány, programovanie, samplovanie, producent
* Juraj Burian – gitara
* Pavol Ruček – alt saxofón
* Rudolf Březina – alt saxofón, tenor saxofón
* František Karnok – trombón
* Juraj Bartoš – trúbka
* Adriana Kriegerová – vokály
* Allan Mikušek – vokály
* Berco Balogh – vokály
* Jeanette Švoňavská – vokály
* Lucia Šoralová – vokály
;Reedícia z roku 2002 (bonusy)
* Martin Gašpar – basová gitara (13, 15)
* Zuzana Suchánková, Silvia Josifoska – vokály (14, 15)
* Magdaléna Rovňáková – dirigovanie (16)
* Bratislavský chlapčenský zbor – vokály (16)
* Marcel Buntaj – bicie nástroje (13, 15)
* Marián Čekovský – klávesové nástroje, programovanie (15)
;Produkcia
* Ing. Jozef Dalžuffo, Ján Červenka – mastering
* Jozef Krajčovič – zvuková réžia, mixovanie
* Jozef Krajčovič, Vašo Patejdl – hudobná réžia
* Marek Tkáčik – technická spolupráca
* Desana Dudášová – fotografie
* Ján Kukučka – dizajn obalu

## Referencie

Kategória:Albumy Vaša Patejdla
Kategória:Hudobné albumy z 1997
Slovinské národné futsalové družstvo mužov

**Slovinské národné futsalové družstvo mužov** je národné družstvo mužov, ktoré reprezentuje Slovinsko v medzinárodných futsalových súťažiach a priateľských zápasoch. Funguje pod záštitou *Nogometna zveza Slovenije* (NZS). Prvý medzinárodný zápas absolvovalo v roku 1995. Vo februári 2016 mu patrilo v medzinárodnom rebríčku 15. miesto. 

## Vrcholné podujatia
;Majstrovstvá sveta
Na majstrovstvách sveta FIFA sa slovinskému družstvu nepodarilo kvalifikovať ani raz. Vo svoje prvej kvalifikácii na MS 2000 skončilo v skupine tretie. Na ďalších 2 kvalifikáciach na MS vyhralo svoje kvalifikačné skupiny, ale nepostúpilo cez následné play-off. V roku 2004 ho v play-off po dvoch prehrách vyradilo Španielsko a v roku 2008 Portugalsko. V kvalifikačnej skupine 3 na MS 2012 skončilo za Srbskom druhé, ale kvôli horšiemu gólovému skóre nepostúpilo ani do následného play-off.

;Majstrovstvá Európy
Prvýkrát sa Slovinskému družstvu podarilo postúpiť na majstrovstvá Európy UEFA v roku 2003 v Taliansku, kde však prehralo všetky 3 zápasy v základnej skupine. Ďalšie 2 európske šampionáty boli bez neho, keďže sa mu nepodarilo na ne kvalifikovať. V roku 2010 v Maďarsku a 2012 v Chorvátsku sa mu už podarilo postúpiť, opäť ale prehralo všetky svoje zápasy v základnej skupine. Na šampionáte v belgických Antverpách v roku 2014 dokázalo v základnej skupine prekvapujúco poraziť neskoršieho majstra Európy a postúpilo do štvrťfinále turnaja. V ňom nestačilo na výber . Svoj druhý postup do štvrťfinále zopakovalo v roku 2018, keď turnaj hostilo práve Slovinsko. Vo štvrťfinále prehralo s .

V roku 2010 získalo Slovinsko na prvom ročníku Stredozemného pohára, ktorý sa konal v Líbyi, bronzovú medailu. V boji o 3. miesto v ňom zvíťazilo nad Francúzskom . V roku 2007 sa zúčastnilo prestížneho turnaja Grand Prix de Futsal v Brazílii, na ktorom skončilo na 6. mieste.  

## Výsledky
;Majstrovstvá sveta FIFA

;Majstrovstvá Európy UEFA

;Stredozemný pohár
* 2010: 17px 3. miesto

;Grand Prix de Futsal
* 2007: 6. miesto

## Referencie

## Pozri aj
* Slovinské národné futbalové mužstvo

## Externé odkazy
* Oficiálna stránka Nogometna zveza Slovenije 
* Futsal v Slovinsku 

## Zdroje
* Zápasy družstva na futsalplanet.com  
* Slovinské družstvo na ME 2018 na stránke Európskej futbalovej únie 

Kategória:Národné futsalové družstvá
Futsal
Národné
Alfeios

**Alfeios** (starogr. *Ἀλφειός* – *Alfeios*) môže byť:
* v gréckej mytológii riečny boh, pozri Alfeios (riečny boh)
* v starogréčtine rieka Alfios, pozri Alfios
* spartský hrdina, brat Maróna, pozri Alfeios (Sparta)
Maďarské národné futsalové družstvo mužov

**Maďarské národné futsalové družstvo mužov** je národné družstvo mužov, ktoré reprezentuje Maďarsko v medzinárodných futsalových súťažiach a priateľských zápasoch. Funguje pod záštitou *Magyar Labdarúgó Szövetség* (MLSz). Prvý medzinárodný zápas absolvovalo v roku 1986. Vo februári 2016 mu patrilo v medzinárodnom rebríčku 31. miesto. 

## Vrcholné podujatia
;Majstrovstvá sveta
Prvýkrát a naposledy sa družstvu podarilo zúčastniť na majstrovstvách sveta FIFA v roku 1989, keď ho pozvala FIFA. V základnej skupine zdolalo Brazíliu a Saudskú Arábiu a postúpilo do štvrťfinálovej skupiny. V nej po remízach s Holandskom a Belgickom a prehre s Talianskom skončilo v skupine posledné. Na ďalších 5 svetových šampionátov sa nedokázalo kvalifikovať. V poslednej kvalifikácii na MS 2012 skončilo v kvalifikačnej skupine 7 na 2. mieste za Ruskom, ale postúpilo do následného play-off. Na domácej palubovke v prvom zápase play-off so Srbskom zvíťazilo , v odvetnom v Srbsku ale prehralo vysoko  a nepostúpilo na MS.

;Majstrovstvá Európy
Prvýkrát sa maďarskému družstvu podarilo postúpiť na majstrovstvá Európy UEFA po štyroch neúspešných kvalifikáciách až v roku 2005 v Česku, kde však po 3 prehrách v základnej skupine ďalej nepostúpilo. V roku 2010 organizovalo Maďarsko siedme ME. Maďarské družstvo na nich prehralo v základnej skupine oba zápasy, s Azerbajdžanom aj Českom. V ďalších 2 kvalifikáciách sa na ME nedokázalo prebojovať. V tej poslednej, na ME 2014, sa dostalo do play-off, ale neprešlo cez .

V roku 2007 sa Maďarsko zúčastnilo prestížneho turnaja Grand Prix de Futsal v Brazílii, na ktorom skončilo na 4. mieste. V rokoch 2009 a 2010 na ňom už nebolo také úspešné, keď skončilo na 12., resp 10. mieste. 

## Výsledky
;Majstrovstvá sveta FIFA

;Majstrovstvá Európy UEFA

## Referencie

## Pozri aj
* Maďarské národné futsalové družstvo žien
* Maďarské národné futbalové mužstvo

## Externé odkazy
* Oficiálna stránka Magyar Labdarúgó Szövetség 
* Futsal v Maďarsku 
* Zápasy družstva na futsalplanet.com  
* Maďarské družstvo v kvalifikácii na ME 2016 na oficiálnej stránke UEFA 

Kategória:Národné futsalové družstvá
Futsal
Národné
Chránená oblasť Ngorongoro

**Chránená oblasť Ngorongoro** je chránené územie, ktoré leží na severe Tanzánie, východne od Národného parku Serengeti. Od roku 1979 je územie s rozlohou 8&nbsp;288 km² súčasťou Svetového dedičstva UNESCO. 

Ngorongoro patrí medzi najstaršie prírodné parky v krajine, v oblasti nazývanej *Northern Safari Circuit*, kde patrí aj Národný park Serengeti, Národný park Lake Manyara, Národný park Tarangire a Národný park Arusha.

Park je známy unikátnou polohou v kaldere vyhasnutej sopky, ktorej strmé steny vytvárajú prirodzenú ochranu, no zároveň i bariéru pre tamojšiu zver. Nachádza sa tu najväčšia koncentrácia voľne žijúcich afrických zvierat, ktorých počet je okolo 30 000 jedincov. 

Oblasť Ngorongoro a rezervácie Maswa a Maasai Mara patria do ekosystému Serengeti, ktoré pokrývajú takmer 30 000 km². Ekosystém je jeden z najkomplexnejších a najmenej narušených ekosystémov na svete.

## Referencie

## Iné projekty

## Zdroj

Kategória:Lokality Svetového dedičstva v Tanzánii
Kategória:Národné parky v Tanzánii
Poľské národné futsalové družstvo mužov

**Poľské národné futsalové družstvo mužov** je národné družstvo mužov, ktoré reprezentuje Poľsko v medzinárodných futsalových súťažiach a priateľských zápasoch. Funguje pod záštitou *Polski Związek Piłki Nożnej* (PZPN). Prvý medzinárodný zápas absolvovalo v roku 1992. V marci 2018 mu patrilo vo svetovom futsalovom rebríčku 27. miesto. 

## Vrcholné podjatia
Prvýkrát a naposledy sa družstvu podarilo zúčastniť na majstrovstvách sveta FIFA v roku 1992. V základnej skupine zdolalo Hongkong a Nigériu a postúpilo do štvrťfinálovej skupiny. V nej po troch prehrách s Iránom a Belgickom a Španielskom skončilo v skupine posledné. Na ďalších 6 svetových šampionátov sa nedokázalo kvalifikovať. V poslednej kvalifikácii na MS 2012 skončilo v kvalifikačnej skupine 2 až na 3. mieste za Talianskom a prekvapujúco Rumunskom a nepostúpilo do následného play-off.

Jediný raz sa poľskému družstvu podarilo postúpiť aj na Majstrovstvá Európy UEFAv roku 2001, ktoré sa konali v Rusku. V kvalifikačnej skupine E prekvapujúco postúpilo cez Portugalsko. Na samotnom šampionáte však skončilo už v základnej skupine po prehrách so Španielskom, Ukrajinou a Chorvátskom. Ďalších 7 kvalifikácií bolo preň neúspešných. Postúpiť sa mu podarilo až v roku 2018, keď na finálovom turnaji konanom v Slovinsku skončilo po remíze s  a prehre s  v základnej skupine posledné a ďalej nepostúpilo.

## Výsledky
;Majstrovstvá sveta FIFA

;Majstrovstvá Európy UEFA

## Referencie

## Pozri aj
* Poľské národné futbalové mužstvo

## Externé odkazy
* Oficiálna stránka Polski Związek Piłki Nożnej  
* Poľský futsalový portál czasfutsalu.pl 
* Poľský futsalový portál futsal-info.pl  
* Poľský futsalový portál 40minut.pl  

## Zdroje
* Zápasy družstva na futsalplanet.com  
* Poľské družstvo na ME 2018 na stránke Európskej futbalovej únie 

Kategória:Národné futsalové družstvá
Futsal
Národné
Rumunské národné futsalové družstvo mužov

**Rumunské národné futsalové družstvo mužov** je národné družstvo mužov, ktoré reprezentuje Rumunsko v medzinárodných futsalových súťažiach a priateľských zápasoch. Funguje pod záštitou *Federaţia Română de Fotbal* (FRF). Svoj prvý zápas odohralo relatívne neskorov roku 2003, nad susedom z Bulharska zvíťazilo . V marci 2018 mu patrilo vo svetovom futsalovom rebríčku 23. miesto.  

## Vrcholné podujatia
;Majstrovstvá sveta
Na majstrovstvách sveta FIFA sa rumunskému družstvu nepodarilo kvalifikovať ani raz. Vo svojej prvej kvalifikácii na MS 2004 skončilo v skupine posledné tretie. V roku 2008 skončilo v kvalifikačnej skupine druhé za Bieloruskom a postúpilo do play-off. V ňom po dvoch remízach ale menej streleným gólom na súperovej palubovke podľahlo českému výberu. V kvalifikácii na MS 2012 bol priebeh podobný, v skupine skončilo druhé a v následnom play-off po dvoch prehrách s Ukrajinou sa tretíkrát v rade nekvalifikovalo.

;Majstrovstvá Európy
Prvýkrát sa Rumunsku podarilo postúpiť na majstrovstvá Európy UEFA v roku 2007 v Portugalsku, keď vo svojej druhej európskej kvalifikácii postúpilo z predkvalifikačnej skupiny do hlavnej kvalifikácie. V nej prekonalo aj favorizované Slovinsko a postúpilo na svoje prvé ME. V základnej skupine ME zvíťazilo iba nad Českom a do semifinále nepostúpilo. Ďalší európsky šampionát v roku 2010 bol bez neho, keďže v kvalifikačnej skupine neprešlo cez Ukrajinu. V kvalifikačnej skupine 4 na ME 2012 postúpilo spolu s Českom. Práve Česko mu prisúdili aj na samotných ME, ktoré aj zdolalo. To mu zabezpečilo postup do štvrťfinále, v ktorom podľahlo favorizovanému Španielsku vysoko . Na šampionáte v belgických Antverpách v roku 2014 zvíťazilo v základnej skupine nad domácim  a postúpilo do štvrťfinále. V ňom vysoko prehralo s družstvom . Na ďalší turnaj sa kvalifikovalo v roku 2018, kde po 2 prehrách skončilo už v základnej skupine.

V roku 2009 sa Rumunsko zúčastnilo prestížneho turnaja Grand Prix de Futsal v Brazílii, na ktorom skončilo na 3. mieste, keď v boji o bronz zdolalo české družstvo . V roku 2010 sa mu už tak nedarilo a skončilo až na 14. priečke.  

## Výsledky
;Majstrovstvá sveta FIFA

;Majstrovstvá Európy UEFA

;Grand Prix de Futsal
* 2009: 3. miesto
* 2010: 14. miesto

## Referencie

## Pozri aj
* Rumunské národné futbalové mužstvo

## Externé odkazy
* Oficiálna stránka Federaţia Română de Fotbal  

## Zdroje
* Zápasy družstva na futsalplanet.com  
* Rumunské družstvo na ME 2018 na stránke Európskej futbalovej únie 

Kategória:Národné futsalové družstvá
Futsal
Národné
Jeltyriova

**Jeltyriova** () alebo **Žigalova** () je rieka v Tomskej oblasti v Rusku.

## Opis
Je 332&nbsp;km dlhá. Povodie má rozlohu 5&nbsp;240&nbsp;km². Preteká cez močiare Západosibírskej roviny. Ústi sprava do Keti (povodie Obu). Zdroj vody je zmiešaný s prevahou snehového. Najvyšších vodných stavov dosahuje od mája do júla.

## Zdroj
* 

Kategória:Rieky v Rusku
Azerbajdžanské národné futsalové družstvo mužov

**Azerbajdžanské národné futsalové družstvo mužov** je národné družstvo mužov, ktoré reprezentuje Azerbajdžan v medzinárodných futsalových súťažiach a priateľských zápasoch. Funguje pod záštitou *Azərbaycan Futbol Federasiyaları Assosiasiyası* (AFFA). Prvý medzinárodný zápas absolvovalo v roku 1995. V marci 2018 mu patrilo vo svetovom futsalovom rebríčku 10. miesto. 

## Vrcholné podujatia
Na Majstrovstvách sveta FIFA sa azerbajdžanskému družstvu podarilo prvýkrát kvalifikovať až v roku 2016. Vo svojej prvej kvalifikácii na MS 2000 skončilo v skupine tretie za Chorvátskom a Českom. V rokoch 2004 a 2008 skončilo v kvalifikačnej skupine druhé za Českom, resp. Poľskom a nepostúpilo do play-off. V kvalifikácii na MS 2012 bolo nasadené v 2. výkonnostnom koši a v kvalifikačnej skupine 5 postúpilo spolu s Ukrajinou do následného play-off. V ňom sa po tesnej prehre doma a remíze vonku s Ruskom nekvalifikovalo. Prvú úspešnú kvalifikáciu absolvovalo v roku 2016, keď na MS 2016 postúpilo po barážovom víťazstve s . Na samotnom finálovom turnaji konanom v Kolumbii postúpilo do štvrťfinále, v ktorom prehralo s .

Azerbajdžan absolvoval 6 neúspešných kvalifikácií na Majstrovstvá Európy UEFA. V roku 2010 však v kvalifikačnej skupine 6 zvíťazil nad Fínskom a Poľskom a vďaka lepšiemu gólovému skóre postúpil z 2. miesta na svoje prvé ME, ktoré sa konali v Maďarsku. Základnú skupinu prekvapujúco vyhral, keď zvíťazil nad Českom a domácim Maďarskom a vo štvrťfinále po penaltách aj nad Ukrajinou. V semifinále nestačil na Portugalsko a v boji o bronz podľahol Česku . Jedným zo štyroch najlepších strelcov na turnaji bol aj azerbajdžanský hráč a naturalizovaný Brazílčan Biro Jade, ktorý strelil za Azerbajdžan 5 gólov. O dva roky neskôr postúpil Azerbajdžan opäť na európsky šampionát, ktorý sa konal v Chorvátsku. Po dvoch prehrách s Portugalskom a Srbskom tentoraz do štvrťfinále nepostúpil. Na šampionáte v belgických Antverpách v roku 2014 zvíťazil síce v základnej skupine nad , ale vinou horšieho skóre nepostúpil do štvrťfinále turnaja. Postup do štvrťfinále sa družstvu podarilo na nasledujúcich 2 turnajoch.

## Výsledky
;Majstrovstvá sveta FIFA

;Majstrovstvá Európy UEFA

## Referencie

## Pozri aj
* Azerbajdžanské národné futsalové družstvo žien
* Azerbajdžanské národné futbalové mužstvo

## Externé odkazy
* Oficiálna stránka Azərbaycan Futbol Federasiyaları Assosiasiyası 
* Azerbajdžanský futsalový portál 

## Zdroje
* Zápasy družstva na futsalplanet.com  
* Azerbajdžanské družstvo na MS 2016 na stránke Medzinárodnej futbalovej federácie 
* Azerbajdžanské družstvo na ME 2018 na stránke Európskej futbalovej únie 

Kategória:Národné futsalové družstvá
Futsal
Národné
Židia v Slovinsku

**[[Židia]] v [[Slovinsko|Slovinsku]]** sa podľa archeologických prieskumov na tomto území nachádzajú od dôb Rímskeho impéria. Po druhej svetovej vojne časť Židov emigrovala do Izraela a k tejto emigrácii (alija) prispeli aj juhoslávsko-izraelské vzťahy (Slovinsko bolo súčasťou súštátia Juhoslávia). Tradiční Židia v Slovinsku patria k aškenázskej vetve, avšak sú tu aj príslušníci sefardskej vetvy (vzhľadom na premiešanie obyvateľstva po rozpade súštátia Juhoslávia a po občianskej vojne). Po občianskej vojne Slovinci znovu vybudovali v roku 1991 židovské komunitné centrum. Táto rekonštrukcia prispela k tomu, že sa Židia žijúci na tomto území znovu začali označovať za slovinských Židov. V roku 2003 bola v Ľubľane otvorená nová synagóga. Dovtedy bola Ľubľana jediné hlavné mesto Európy bez synagógy. Podľa odhadov slovinskej židovskej obce (Judovska Skupnost Slovenije) sa na území dnešného Slovinska nachádza zhruba 1000 osôb židovského vyznania.

## Externé odkazy
* Jewish Virtual Library - Slovinsko 

## Zdroj
* 

Kategória:Etniká, národy a národnosti v Slovinsku
Kategória:Náboženstvo v Slovinsku
Slovinsko
Slovinsko
Hlavné mestá a hrobky starého kráľovstva Kogurjo

**Hlavné mestá a hrobky starého kráľovstva Kogurjo** sú hrobky a archeologické pozostatky hlavných miest z čias kráľovstva Kogurjo, ktoré existovalo v Číne zhruba od začiatku nášho letopočtu do 7. storočia po Kr.

Od roku 2004 sú zapísané na zozname svetového dedičstva UNESCO.

## Externé odkazy
* Stránka UNESCO

## Zdroj

Kategória:Archeologické lokality v Číne
Kategória:Bývalé hlavné mestá
Kategória:Lokality Svetového dedičstva v Číne
Kategória:Kráľovské pohrebiská
Žiguľovskoje

náhľad|Pivovar v Samare
**Žiguľovskoje** () je značka ruského piva, vyrábaná prevažne v Samare.

## Dejiny
V roku 1881 začal v Samare rakúsky šľachtic Alfred von Vacano variť pivo «Венское» – typický viedenský ležiak s plnou sladkastou chuťou a jantárovou farbou. Nápoj ruským konzumentom veľmi zachutil a stal sa najpredávanejším pivom v krajine. V roku 1934 došlo k zmene názvu – údajne potom, čo pivovar navštívil Anastáz Ivanovič Mikojan a vyjadril nespokojnosť, že sa najlepšie sovietske pivo volá podľa hlavného mesta buržoázneho štátu. Nové meno bolo odvodené od neďalekých Žigulských vrchov (tie dali o tridsať rokov neskôr názov aj značke automobilov z neďalekého Togliatti). V osemdesiatych rokoch tvorilo Žiguľovskoje 80 % sovietskej produkcie piva a vyrábalo sa v 735 závodoch v celej krajine. Preto samarský pivovar neuspel, keď sa na začiatku ruského kapitalizmu pokúsil získať exkluzívne práva na túto značku; súd opakovane rozhodol, že „Žigulské pivo“ nie je ochranná známka, ale druh piva (ako napr. stout), ktorý môže variť ktokoľvek.

## Charakteristika
Žiguľovskoje má cez 4 percentá alkoholu a podiel mladiny okolo 11 percent. Energetická hodnota je 42kcal/100 gramov.

## Zaujímavosti
O Žigulskom pive sa v svojich dielach zmieňujú Ivan Bunin, Vladimir Vysockij, Venedikt Vasilievič Jerofejev alebo Sergej Lukianenko.

Okolo roku 2000 sa samarský pivovar pokúsil presadiť so svojim výrobkom na britskom trhu, ale neuspel – údajne preto, že názov „Žiguli“ evokoval zákazníkom slovo „goolie“, označujúci v slangu semenník.

## Externé odkazy
* Oficiálne stránky samarského pivovaru

## Zdroj
* 

Kategória:Ruské pivá
Kategória:Samara
Wu-tchaj-šan

**Wu-tchaj-šan** (, ) je vrch na severovýchode Číny v provincii Šan-si. Dosahuje výšku 3 058&nbsp;metrov. Patrí medzi tzv. štyri posvätné vrchy budhizmu, čo je označenie pre štyri vrchy, ktoré sú posvätné pre budhistov. 

Od roku 2009 je zapísaný na zozname svetového dedičstva UNESCO.

## Iné projekty

## Externé odkazy
* Stránka UNESCO

## Zdroj

Kategória:Chránené územia
Kategória:Vrchy v Číne
Kategória:Trojtisícovky v Číne
Kategória:Budhizmus
Kategória:Lokality Svetového dedičstva v Číne
Tisza

**Tisza** môže byť:
*maďarský názov rieky Tisa
*planétka, pozri 13121 Tisza
*skratka politickej strany v Maďarsku, pozri Strana rešpektu a slobody
E-mej-šan

**E-mej-šan** je vrch v čínskej provincii S'-čchuan. Dosahuje výšku 3&nbsp;099 metrov. Za jej patróna býva označovaný bódhisattva Samantabhadra.

Patrí medzi tzv. štyri posvätné vrchy budhizmu, čo je označenie pre štyri vrchy, ktoré sú posvätné pre budhistov. Nachádza sa na ňom Budha z Le-šanu, najväčšia socha Buddhu na svete. 

V roku 1996 boli vrch a socha zapísaní na zoznam svetového dedičstva UNESCO.

## Iné projekty
 

## Externé odkazy
* Stránka UNESCO

## Zdroj

Kategória:Vrchy v Číne
Kategória:Trojtisícovky v Číne
Kategória:Budhizmus
Kategória:Lokality Svetového dedičstva v Číne
Thestios (rozlišovacia stránka)

**Thestios** alebo **Testios** (, ) môže byť v gréckej mytológii:
* syn kráľa Agénora, aitólský kráľ, pozri Thestios
* syn argejského kráľa Keisa, pozri Thestros
* jeden zo starovekých názvov rieky Achelóos, pozri Achelóos (rieka)
Thestros

**Thestros** alebo **Thestios** (, ) je v gréckej mytológii syn  argejského kráľa Maróna,(alebo Keisa ) 

Antický autor Theofilos z Antiochie uvádza, že synom a následníkom argejského kráľa Maróna bol Thestros.  Je to však jediný záznam kde mýtický kráľ Marón figuruje, lebo iní antickí autori nám o ňom nezanechali žiadne správy. V zázname od Diodora Sicílskeho je nástupcom Keisa syn Thestios a jeho nástupcom Merops.
 
*Menoslov mýtických kráľov Argu, zaznamenaný od ich predka [[Herakles (mytológia)|Hérakla]], v zoznamoch [[Theofilos z Antiochie|Theofila z Antiochie]] a [[Diodóros Sicílsky|Diodora Sicílskeho]]:* (*v zoznamoch je prvým kráľom Argu z rodu Heraklovcov [[Temenos (syn Aristomacha)|Temenos]]*)

## Referencie

* Zoznam kráľov Argu 

## Pozri aj
* Zoznam kráľov Argu

Kategória:Postavy gréckej mytológie
Turecké národné futsalové družstvo mužov

**Turecké národné futsalové družstvo mužov** je národné družstvo mužov, ktoré reprezentuje Turecko v medzinárodných futsalových súťažiach a priateľských zápasoch. Funguje pod záštitou *Türkiye Futbol Federasyonu* (TFF). Svoj prvý zápas odohralo až v roku 2006, Rumunsku podľahlo . Vo februári 2016 mu patrilo vo svetovom rebríčku 56. miesto. 

## Vrcholné podujatia
;Majstrovstvá sveta
Na majstrovstvách sveta FIFA sa tureckému družstvu nepodarilo kvalifikovať ani raz. Vo svojej prvej kvalifikácii na MS 2008 skončilo v skupine tretie za Portugalskom a Slovenskom. V kvalifikácii na MS 2012 začínalo najprv v predkvalifikačnej skupine, ktorú vyhralo a postúpilo do kvalifikačnej skupiny 6, kde po 3 prehrách s Českom, Bieloruskom a Holandskom skončilo v skupine posledné.

;Majstrovstvá Európy
Turecko absolvoval 2 neúspešné kvalifikácie na majstrovstvá Európy UEFA. V roku 2007 vyhralo svoju predkvalifikačnú skupinu, ale v kvalifikačnej skupine 1 skončilo po 3 prehrách posledné. V roku 2010 neprešlo ani cez predkvalifikačnú skupinu konanú v Izraeli. Predkvalifikačnú skupinu na ME 2012 vyhralo a v kvalifikačnej skupine 5 po prekvapujúcich výhrach nad Maďarskom a Belgickom postúpilo na svoje prvé ME. Tie sa konali v Chorvátsku a Turecko na nich po 2 prehrách s Talianskom a Ruskom skončilo v základnej skupine posledné, keď strelilo iba jeden gól. V kvalifikácii na ME 2014 skončilo turecké družstvo na domácej pôde na 3. mieste a na ME sa neprebojovalo.

## Výsledky
;Majstrovstvá sveta FIFA

;Majstrovstvá Európy UEFA

## Referencie

## Pozri aj
* Turecké národné futbalové mužstvo

## Externé odkazy
* Oficiálna stránka Türkiye Futbol Federasyonu 
* Futsal v Turecku 
* Zápasy družstva na futsalplanet.com  
* Turecké družstvo na ME 2012 na oficiálnej stránke UEFA 

Kategória:Národné futsalové družstvá
Futsal
Národné
Žiga Turk

Dr. **Žiga Turk** (* 4. február 1962, Ľubľana) je slovinský politik.

## Životopis
Narodil sa v&nbsp;Ľubľane, v&nbsp;roku 1986 ukončil štúdium na Stavebnej fakulte Univerzity v&nbsp;Ľubľane, v&nbsp;roku 1989 získal titul magistra v&nbsp;obore informatiky a v&nbsp;roku 1992 dizertáciu na Fakulte stavebníctva. Počas svojej akademickej kariéry pôsobil tiež ako hosťujúci pedagóg na Kungliga Tekniska högskolan vo Švédsku a na Istanbulskej technickej univerzite v&nbsp;Turecku. 

Od osemdesiatych rokoch sa venoval propagácii mikropočítačov. V&nbsp;roku 1984 spoluzakladal prvé juhoslovanské periodikum o&nbsp;mikropočítačoch – . Podieľal sa na zavádzaní internetu do Slovinska a sám vyvinul niekoľko webových aplikácií. Zastával tiež funkcie v štatutárnych orgánoch rôznych spoločností. Neskôr spolupracoval na príprave Národného programu výskumu a vývoja pre obdobie 20062010 a Stratégie projektov cieľového výskumu. Bol členom skupiny pre daňovú reformu a súčasne členom vedeckej rady Slovinskej agentúry pre výskum. V&nbsp;marci 2007 sa stal ministrom bez kresla zodpovedným za rozvoj. Od novembra 2008 bol generálnym tajomníkom Reflexnej skupiny pre diskusiu o&nbsp;budúcnosti EU. Vo&nbsp;februári 2012 sa stal ministrom v druhom Janšiovom kabinete.

## Poznámky


## Referencie


## Iné projekty

## Externé odkazy
* 
* 

## Zdroj

Kategória:Slovinskí politici
Kategória:Osobnosti z Ľubľany
Kategória:Absolventi Ľubľanskej univerzity
Bieloruské národné futsalové družstvo mužov

**Bieloruské národné futsalové družstvo mužov** je národné družstvo mužov, ktoré reprezentuje Bielorusko v medzinárodných futsalových súťažiach a priateľských zápasoch. Funguje pod záštitou *Belaruskaja Federacija Futbola* (BFF). Svoj prvý zápas odohralo v roku 1994, Ukrajine podľahlo . V novembri 2012 mu patrilo v medzinárodnom rebríčku FIFA 18. miesto. 

## Vrcholné podujatia
Na majstrovstvách sveta FIFA sa bieloruskému družstvu nepodarilo kvalifikovať ani raz. V kvalifikácii na MS 2000 skončilo v skupine tretie za Holandskom a Juhosláviou. V roku 2004 vyhralo svoju skupinu ale neprešlo po 2 prehrách s Ukrajinou cez následné play-off. Rok 2008 mal podobný priebeh, po výhre vo svojej skupine neprešlo po prehre doma a remíze vonku s Ruskom v play-off. V kvalifikácii na MS 2012 postúpilo zo svojej kvalifikačnej skupiny 6 spolu s Českom, ale v následnom play-off dvakrát prehralo s Portugalskom.

Bielorusko absolvovalo 6 neúspešných kvalifikácií na Majstrovstvá Európy UEFA. Najbližšie k postupu malo v rokoch 2001, 2003 a 2007, keď zakaždým skončilo v skupine druhé ako prvé nepostupujúce družstvo. Zlom nastal v roku 2009, keď spolu s Talianskom postúpilo na ME 2010 ako jeden zo 4 tímov, ktoré sa kvalifikovali s druhých miest v skupinách. Na samotných ME, ktoré sa konali v Maďarsku v skupine prehralo so Španielskom vysoko  a remizovalo s Portugalskom a ďalej nepostúpilo. V kvalifikačnej skupine 3 na ME 2012 skončilo druhé za Portugalskom a nepostúpilo na európsky šampionát, rovnako ako aj o 2 roky neskôr, keď skončilo až na 4. priečke.

## Výsledky
;Majstrovstvá sveta FIFA

;Majstrovstvá Európy UEFA

## Referencie

## Pozri aj
* Bieloruské národné futbalové mužstvo

## Externé odkazy
* Oficiálna stránka Belaruskaja Federacija Futbola 
* Futsal v Bielorusku  
* Zápasy družstva na futsalplanet.com  
* Bieloruské družstvo v kvalifikácii na ME 2012 na oficiálnej stránke UEFA 

Kategória:Národné futsalové družstvá
Futsal
Národné
Židia vo Švédsku

náhľad|Štokholmská synagóga
**[[Židia|Židovská]] komunita vo [[Švédsko|Švédsku]]** v súčasnosti číta približne 18 000 osôb židovského vyznania. Štokholm má najväčšiu židovskú komunitu so základnou školou, škôlkou, knižnicou, židovským rádiom a dvojmesačníkom *Judisk Krönika*. Židovské komunity sú aj v mestách Malmö, Göteborg, Borås, Helsingborg, Lund a Uppsala. Synagógy sa nachádzajú v Štokholme (2 ortodoxné a 1 konzervatívna), Göteborgu (1 ortodoxná a 1 konzervatívna), Malmö (ortodoxná) a Norrköpingu (vzhľadom na nízky počet členov židovskej komunity sa tu nekonajú pravidelné bohoslužby).

## Dejiny
História Židov vo Švédsku siaha do 17. storočia. V dôsledku imigračných vĺn aškenázskych Židov z Ruska a Poľska do Švédska v rokoch 1850–1920 sa židovská populácia rozrástla na 6500 osôb (v roku 1920). Po 1. svetovej vojne bola židovská imigrácia regulovaná, aj keď malé skupiny nemeckých, českých a rakúskych Židov boli do Švédska vpustené. V predvojnovom období 2. svetovej vojny imigrovalo do Švédska zhruba 3000 Židov, aby unikli pred nacistickou perzekúciou. Aj keď bolo Švédsko v priebehu 2. svetovej vojny neutrálnou krajinou, pomohlo uľahčiť záchranu mnoho Židov z okolitých štátov. V roku 1932 bolo poskytnutý azyl 900 nórskym Židom a asi najvýznamnejší vôbec bol presun celej dánskej židovskej komunity - približne 8000 osôb - do Švédska v októbri roku 1943. Švédsky diplomat Raoul Wallenberg tiež zachránil tisíce maďarských Židov v Budapešti. V povojnovom období sa vo Švédsku natrvalo usadilo mnoho židovských utečencov z pobaltských krajín, Rumunska a Poľska. Niekoľko vĺn utečencov z Maďarska prišlo v rokoch 1956 a 1968 a z Poľska v rokoch 1968-1970. V rokoch 1945–1970 sa tak židovská populácia vo Švédsku zdvojnásobila.

## Iné projekty

## Externé odkazy
* Švédsko a Židia  (anglicky)
* The Virtual Jewish Library - Švédsko (anglicky)
* Paideia - The European Institute for Jewish Studies in Sweden - Paideia - vzdelávací inštitút pre moderné židovské štúdia v Štokholme

## Zdroj
* 


Kategória:Etniká, národy a národnosti vo Švédsku
Kategória:Náboženstvo vo Švédsku
Švédsko
Švédsko
František Fuga

**František Jozef Fuga** (rodným menom **František Figa**; * 9. jún 1923, Vinné – 9. november 1987, Hamilton, Ontário, Kanada) bol generálny vikár Slovenského gréckokatolíckeho biskupstva sv. Cyrila a sv. Metoda v Kanade, tretí predseda Zahraničnej Matice slovenskej v rokoch 19741987 a duchovný správca gréckokatolíckej farnosti v Hamiltone.

## Biografia
Narodil sa 9. júna 1923 vo Vinnom do rodiny obuvníka Emila Figu zo Stropkova. Strednú školu vychodil v Michalovciach, kde 2. mája 1944 zmaturoval. Hneď na to sa prihlásil do Bohosloveckého seminára v Bratislave. Už o rok ho vyslali študovať do Ríma. 5. marca 1950 bol vysvätený za kňaza. Po vysvätení si doplnil štúdiá na Lateránskej univerzite, ktorú ukončil v roku 1952. V roku 1954 sa stal správcom gréckokatolíckej farnosti v Hamiltone. Neskôr sa stal generálnym vikárom Slovenského gréckokatolíckeho biskupstva sv. Cyrila a sv. Metoda. 

Bol významným národným buditeľom Slovákov v zahraničí. V rokoch 19741987 bol tretím predsedom Zahraničnej Matice slovenskej. Bol literárne činný. K jeho najvýznamnejším činom patrí návrh zástavy ZMS – slovanskej trikolóry s dvojkrížom na trojvrší umiestneným v strede (v spoluautorstve s Dr. J. Cincíkom). Pri návrhu novej ústavy SR sa akceptovala zástava Msgr. Fugu ako základ novej vlajky. 

Zomrel 9. novembra 1987 v Hamiltone v Kanade.

## Externé odkazy
* Apoštoli národného ducha 
* Obec Vinné - František Fuga
* František FUGA

## Zdroj
* 
* 

Kategória:Slovenskí gréckokatolícki kňazi
Kategória:Osobnosti z Vinného
Šari

náhľad|Povodie rieky Šari
**Šari** je rieka v centrálnej Afrike. Preteká štátmi Čad, Kamerun a Stredoafrická republika. Rieka je od prameňa dlhá 1377 km a povodie má rozlohu . Rieka ústi do Čadského jazera a tvorí 90 % prítoku jazera.

thumb|Pláž pri rieke Šari v Čade

## Pozri aj

## Iné projekty

## Zdroje
* GRDC Station Information

Kategória:Rieky v Čade
Kategória:Rieky v Kamerune
Kategória:Rieky v Stredoafrickej republike
Konžský frank

**Konžský frank** je oficiálna mena Konžskej demokratickej republiky. Jeden frank sa skladá zo 100 centimov. 

## Dejiny
Konžský frank sa používal od nezávislosti do roku 1967, keď bol nahradený zairom. Od roku 1998 po páde Mobutuho Zairu bol obnovený konžský frank s kurzom 1 frank = 100,000 nových zairov, čo je  starých frankov z roku 1967. Bankovky od 1 centime do 20 frankov sa už nepoužívali v roku 2012.

## Zoznam bankoviek
*1 centime
*5 centimov
*10 centimov
*20 centimov
*50 centimov
*1 franc
*5 frankov
*10 frankov
*20 frankov
*50 frankov
*100 frankov
*200 frankov (od novembra 2003)
*500 frankov (od marca 2004)
*1000 frankov (od júla 2012)
*5000 frankov (od júla 2012)
*10000 frankov (od júla 2012)

## Referencie

Kategória:Ekonomika v Konžskej demokratickej republike
Kategória:Meny v Afrike
Joseph Kabila

**Joseph Kabila Kabange** (* 4. jún 1971, Hewa Bora v provincii Sud-Kivu) je bývalý prezident Konžskej demokratickej republiky v rokoch 20012019. Bol zvolený 27. novembra 2006 a znovu 28. novembra 2011.

## Životopis
Narodil sa v Hewa Bora v provincii Sud-Kivu na východe dnešnej Demokratickej republiky Kongo v rodine neskoršieho povstaleckého vodcu a konžského prezidenta Laurenta-Désiré Kabily. Avšak o legitimite jeho otcovstva, jeho veku a mieste narodenia panujú určité pochybnosti. Základnú aj strednú školu dokončil v Tanzánii (v Dar es Salaame a Mbeyi). Po prvej konžskej vojne, ktorej sa po boku svojho otca účastnil od roku 1996, odišiel študovať na Národnú univerzitu obrany v Pekingu.

Dňa 26. januára 2001 sa stal najmladším africkým prezidentom. Jeho mandát bol potvrdený v roku 2006, kedy v prvých demokratických voľbách v dejinách tejto krajiny porazil svojho súpera Bembu. Po druhýkrát bol zvolený 28. novembra 2011, potom čo porazil Étienna Tshisekediho, bývalého premiéra za mobutuovského režimu.

V decembri 2016 Kabilovi vypršal druhý a podľa ústavy posledný mandát, no Kabila sa odmietol vzdať moci, čo vyvolalo vlnu nevôle opozície a nepokoje v krajine. Politické strany sa vtedy dohodli, že nové prezidentské voľby sa uskutočnia do konca roka 2017, avšak vzhľadom na neutíchajúce nepokoje a logistické prekážky sa termín volieb posunul až na 23. decembra 2018. V auguste 2018 Kabila oznámil, že nebude kandidovať v prezidentských voľbách. Prezidentské voľby vyhral Félix Tshisekedi, ktorý vystriedal Kabilu vo funkcii v januári 2019.

V októbri 2021 Joseph Kabila obhájil svoju diplomovú prácu na Univerzite v Johannesburgu. Na konci päťročného štúdia mu bol udelený magisterský titul v odbore politológia a medzinárodné vzťahy. 

## Referencie

## Iné projekty

## Zdroj
* 

Kategória:Politici Konžskej demokratickej republiky
Robert Adams

**Robert Adams** (* 5. október 1917, Far Cotton, Northamptonshire – † 5. apríl 1984, Great Maplestead) bol anglický sochár. 

V rokoch 1933-1944 študoval na Northampton School of Art. Počas 2. svetovej vojny pracoval ako inžinier, po nej až do roku 1960 učil na Central School of Arts and Crafts v Londýne. Bol konštruktivistom, jeho diela sú charakteristické veľkými rozmermi a geometrickými tvarmi. Venoval sa i maľbe, ktorá mala podobný štýl. Pracoval spočiatku s drevom, neskôr i s kameňom a kovom.

## Referencie

## Zdroje
* 
* 

Kategória:Anglickí sochári
Sudán (rozlišovacia stránka)

**Sudán** (slovenský normovaný a kodifikovaný tvar; tvary používané do 50./60. rokov 20. stor.: *Sudan*, *Súdán*; po arabsky: *as-Súdán*) môže byť:
* štát v severovýchodnej Afrike, pozri Sudán
* v rokoch 1958-1960 názov afrického štátu dnes nazývaného Mali, pozri Mali
* región v Afrike, rozsiahle územie južne od Sahary, pozri Sudán (región)

## Referencie

## Pozri aj
*Južný Sudán
Adams (priezvisko)

**Adams** je veľmi časté anglické priezvisko:
* Ansel Easton Adams, americký fotograf
* Bryan Adams, kanadský rockový spevák a fotograf
* David Adams, bývalý juhoafrický profesionálny tenista
* Douglas Adams, anglický spisovateľ sci-fi
* Henry Adams, americký románopisec, historik, esejista a tvorca viacerých životopisných diel 
* Charles Francis Adams, americký diplomat
* Charles Hitchcock Adams, americký astronóm-amatér
* John Adams
* Platt Adams, americký atlét
* Robert Adams, anglický sochár
* Samuel Adams, americký politik, spisovateľ a politický filozof
* Walter Sydney Adams, americký astronóm
* William Adams
Štyri posvätné vrchy budhizmu

thumb|300px|Mapa posvätných vrchov Číny – fialové hviezdy označujú Štyri posvätné vrchy budhizmu
**Štyri posvätné vrchy budhizmu** (čín: 四大佛教名山, pchin-jin: Sìdà fójiào míngshān, v slovenskej transkripcii S’-ta-fo-ťiao-ming-šan) je súhrnný názov štyroch posvätných hôr budhizmu v&nbsp;Číne. Štyri posvätné vrchy budhizmu sú cieľom budhistických pútnikov.

Medzi Štyri posvätné hory budhizmu patria:
* Wu-tchaj-šan, 3058&nbsp;m
* E-mej-šan, 3099&nbsp;m
* Ťiou-chua-šan, 1341&nbsp;m 
* Pchu-tchuo-šan, 284&nbsp;m

## Externé odkazy
* Sacred Mountains of China 
* Famous Mountains 

## Zdroj

Kategória:Vrchy v Číne
Kategória:Budhistické pútnické miesta
Sean Rogerson

**Sean Rogerson**, narodený ako **Sean Patrick Rogerson** (* 30. september 1977, Sherwood Park, Alberta, Kanada) je kanadský herec. Patrí medzi najlepších hororových hercov.

## Filmografia

## Externé odkazy
* 

Kategória:Kanadskí filmoví herci
Kategória:Kanadskí televízni herci
Kategória:Osobnosti z Alberty
Bolívijské národné futsalové družstvo mužov

**Bolívijské národné futsalové družstvo mužov** je národné družstvo mužov, ktoré reprezentuje Bolíviu v medzinárodných futsalových súťažiach a priateľských zápasoch. Funguje pod záštitou *Asociación del Fútbol Boliviano* (AFB). Prvý medzinárodný zápas absolvovalo v roku 2003. V júli 2018 mu patrilo vo svetovom futsalovom rebríčku 63. miesto. 

## Vrcholné podujatia
Na majstrovstvách sveta FIFA sa bolívijskému družstvu nepodarilo ani raz kvalifikovať. Ani z 3 kontinentálnych šampionátov, ani z novovytvorenej juhoamerickej kvalifikácie v roku 2012, na ktorej skončilo až na 9. mieste (postupovali 4 družstvá). 

Na juhoamerických majstrovstvách dosiahlo svoj najlepší výsledok v roku 2000, v ktorom skončilo na 4. priečke. V súboji o bronz prehralo s Uruguajom . 

Úspech v podobe bronzu získalo aj na Juhoamerických hrách v roku 2002, ktoré sa konali v Rio de Janeiro a v roku 2009 skončilo strieborné na Bolivarianských hrách, ktoré sa konali v bolívijskom Sucre.

## Výsledky
;Majstrovstvá sveta FIFA

;Juhoamerická kvalifikácia na MS

;Majstrovstvá Južnej Ameriky

;Juhoamerické hry

;Bolivarianské hry

## Referencie

## Pozri aj
* Bolívijské národné futsalové družstvo žien
* Bolívijské národné futbalové mužstvo

## Externé odkazy
* Oficiálna stránka Asociación del Fútbol Boliviano  

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Národné
Čilské národné futsalové družstvo mužov

**Čilské národné futsalové družstvo mužov** je národné družstvo mužov, ktoré reprezentuje Čile v medzinárodných futsalových súťažiach a priateľských zápasoch. Funguje pod záštitou *Federación de Fútbol de Chile* (FFC). Prvý medzinárodný zápas absolvovalo už v roku 1987. V apríli 2017 mu patrilo vo svetovom rebríčku 66. miesto. 

## Vrcholné podujatia
Na majstrovstvách sveta FIFA sa čilskému družstvu nepodarilo ani raz kvalifikovať. Ani z 4 kontinentálnych šampionátov, ani z novovytvorenej juhoamerickej kvalifikácie v roku 2012, na ktorej skončilo na 6. mieste (postupovali 4 družstvá). 

Na juhoamerických majstrovstvách dosiahlo svoj najlepší výsledok v rokoch 1996 a 2015, keď skončilo na 5. priečke. Trikrát sa zúčastnilo aj Juhoamerických hier, zakaždým však skončilo posledné. V roku 2014, keď hry organizovalo práve čilské Santiago, získalo vôbec prvý bod po remíze s .

## Výsledky
;Majstrovstvá sveta FIFA

;Juhoamerická kvalifikácia na MS

;Majstrovstvá Južnej Ameriky

;Juhoamerické hry

## Referencie

## Pozri aj
* Čilské národné futsalové družstvo žien
* Čilské národné futbalové mužstvo

## Externé odkazy
* Oficiálna stránka Federación de Fútbol de Chile 
* Čilský futsalový portál 
* Zápasy družstva na futsalplanet.com  

Kategória:Národné futsalové družstvá
Futsal
Národné
Alamani

thumb|Ríša Alamanov v 10. storočí
**Alamani** alebo **Alemani** bol zväz germánskych kmeňov svébskeho pôvodu historicky doložený od 3. storočia.  

Alamani obývali polabskú oblasť, ktorá sa rozprestierala od Meklenburska po Čechy. Odtiaľto podnikali výboje na horný Rýn a do Podunajska. Vybojovali početné bitky s Rimanmi, prenikli aj na územie dnešného Talianska. Pri meste *Mediolanum*  (dnešné Miláno)  ich porazil cisár Gallienus. 

V roku 357 ich porazil cisár Julián Apostata  pri sídle *Argentoratum* (dnešný Štrasburg).

Kmeňový zväz Alamanov sa v 5. storočí usadil a rozšíril na území dnešného juhozápadného Nemecka a Švajčiarska.

V období 496 - 497 boli pod nadvládou Frankov, pričom až v roku 536 boli definitívne podrobení. 

Archeologické nálezy v súvislosti s Alamanmi sa vyskytujú v horizonte 5. až 8. storočia. Boli odkryté pohrebiská (Hailfingen, Schretzheim, Mengen), početné vidiecke sídla a opevnené hradiská (Glauberg).

## Zdroj
* Alamani. In: 

## Iné projekty

Kategória:Germáni
Burgundi

thumb|Ríša Burgundov.
**Burgundi** boli východogermánsky kmeň alebo kmeňový zväz. Ich pôvod nie je jasný. Stredoveké pramene uvádzajú, že pochádzali z dánskeho ostrova Bornholm (Borgundarholm), podľa iných bádateľov zase z južného Nórska. Pôvodne sídlili medzi riekami Odra a Nisa, odkiaľ ich okolo roku 200 vytlačili Gepidi smerom do Lužice a Sliezska.  V tejto oblasti natrafili na Longobardov, ktorí ich časť zotročili a časť ustupovala na západ až k sútoku riek Mohan a  Rýn. Toto teritórium obsadili v období 2. polovice 4. storočia. 

Ich prítomnosť v tomto regióne možno doložiť nálezmi hrobov v okolí miest Würzburg, Mainz, Speyer.  

Ich štátny celok s centrom vo Wormse zničili hunské nájazdy. Zmienka o tom sa nachádza napríklad v závere eposu o Nibelungoch.

V roku 443 im rímsky vojvodca Flavius Aetius určil teritórium v Sapaudii, neskoršom Savojsku. 

V roku 451 sa zúčastnili bitky na Katalaunských poliach na strane Rímskej ríše a vojvodcu Flavia Aetia proti Atilovi.

Burgundi boli ešte okolo roku 370 pohanmi. Neskôr prijali kresťanstvo pričom konvertovali z ariánstva.  

Kráľ Gundobad (480 - 516), ktorý bol arián, písomne upravil vzťahy medzi Burgundmi a galsko-rímskymi usadlíkmi z čias rímskej provincie v dvoch zákonoch: *Lex Burgundionum* a *Lex Romana Burgundionum* v roku 506. Po usadení sa vládnuca vrstva Burgundov romanizovala. Širokých ľudových vrstiev sa však romanizácia dotkla slabo. Dedičstvo Burgundov pretrvalo v geografických názvoch a v provensalčine  vo forme niektorých jazykových vplyvov.

Po roku 500 sa ríša Burgundov dostávala častejšie do bojových konfliktov s Frankami a v roku 534 jej politická a kultúrna samostatnosť zanikla.

## Zdroj
* Burgundi. In: 

## Iné projekty

Kategória:Germáni
Samsung Galaxy S III

**Samsung Galaxy S III** (GT-i9300) je smartphone vyvinutý spoločnosťou Samsung. Používal operačný systém Android 4.0 Ice Cream Sandwich, po 29. auguste 2013 je dostupný upgrade na verziu Android 4.3 Jelly Bean.

Samsung Galaxy S III sa vyrába v 4 farebných verziách, z toho 2 sú dostupné pre Slovensko: *Pebble blue* a *Marble White*. Nabíjanie je riešené cez univerzálny konektor microUSB. Hlavný fotoaparát telefónu je schopný zaznamenávať video vo full HD rozlíšení frekvenciou 30 FPS, predná kamera video v HD (720p). Hodnoty SAR telefónu sú 0,342 W/kg na oblasť hlavy a 0,547 W/kg na telo (norma 2 W/kg).

## Iné projekty

## Externé odkazy
* oficiálna webová stránka produktu

Kategória:Smartfóny
Kategória:Zariadenia s Androidom
Kategória:Mobilné multimediálne prehrávače
Kategória:Zariadenia s dotykovým displejom
Kategória:Wi-Fi zariadenia
Kategória:GPS navigačné prístroje
Kategória:Mobilné telefóny Samsung
Laurent-Désiré Kabila

**Laurent-Désiré Kabila** (* 27. november 1939, Jadotville (dnes Likasi) – † 16. január 2001, Kinshasa) bol prezident Konžskej demokratickej republiky od 17. mája 1997, kedy zvrhol Mobutua Sese Seko, do 16. januára 2001 keď bol zavraždený. Po jeho smrti prevzal úrad prezidenta Joseph Kabila.

## Život
Kabila sa narodil v Jadotville (dnešné Likasi) v provincii Katanga Belgického Konga. Vyštudoval politickú filozofiu vo Francúzsku a v Tanzánii.

V 60. rokoch bojoval v mládežníckych oddieloch Patrice Lumumbu proti katangským separatistom vedeným Moiseom Tshombeom. Po Lumumbovej smrti sa Kabila zapojil do proti-Mobutuovských síl. Viedol napríklad útok povstalcov z tanzánijskej Kigomy. V tomto období krátko spolupracoval aj s Che Guevarou, ktorý však Kabilu považoval za nespoľahlivého. Povstanie bolo skoro potlačené.

V roku 1967 sa Kabila so svojimi bojovníkmi presunul do hornatej oblasti Fizi Baraka v Sud-Kivu, kde založil Ľudovú revolučnú stranu (LRS). Za podpory Čínskej ľudovej republiky v Sud-Kivu vytvoril marxistický štát postavený na kolektívnom poľnohospodárstve, vydieraní a pašovaní nerastných surovín. V priebehu 70. a 80. rokov sa vďaka tomu Kabilovi podarilo nazhromaždiť značné bohatstvo. V tomto období sa navyše postupne zoznámil s Yowerim Musevenim, budúcim prezidentom Ugandy, tanzánijským prezidentom Juliusom Nyerereom a Paulom Kagameom, neskorším prezidentom Rwandy.

## Referencie


## Zdroj

Kategória:Politici Konžskej demokratickej republiky
Kategória:Obete vrážd
Kolumbijské národné futsalové družstvo mužov

**Kolumbijské národné futsalové družstvo mužov** je národné družstvo mužov, ktoré reprezentuje Kolumbiu v medzinárodných futsalových súťažiach a priateľských zápasoch. Funguje pod záštitou *Federación Colombiana de Fútbol* (FCF). Prvý medzinárodný zápas absolvovalo v roku 2003. Jeho najväčším úspechom je postup do semifinále MS v roku 2012. V júli 2018 mu patrilo vo svetovom futsalovom rebríčku 14. miesto. 

## Vrcholné podujatia
Na majstrovstvách sveta FIFA sa kolumbijskému družstvu v rokoch 2003 a 2008 nepodarilo kvalifikovať. Prvýkrát sa mu to podarilo až v roku 2012, keď v novovytvorenej juhoamerickej kvalifikácii skončilo na postupovom 4. mieste. Na šampionáte postúpilo z 2. miesta svojej základnej skupiny do osemfinále, kde prekvapujúco zdolalo Irán, a vo štvťfinále takisto prekvapujúco aj Ukrajinu. Postupom do semifinále dosiahlo svoj najväčší úspech. V semifinále nestačilo na Brazíliu a v boji o 3. miesto ani na Taliansko. O štyri neskôr, keď turnaj MS organizovala práve Kolumbia, skončilo už v osemfinále, v ktorom prehralo s . 

Na juhoamerických majstrovstvách sa zúčastnilo 5-krát, prvýkrát až v roku 2003. Najlepšie umiestnenie dosiahlo v roku 2011, keď v Argentíne postúpilo do semifinále a napokon skončilo štvrté. Štvrté miesto dosiahlo aj v roku 2015 v Ekvádore, keď v zápase o bronz prehralo s Brazíliou. 1 zlatú a 2 bronzové medaily sa mu podarilo získať na Juhoamerických hrách. V rokoch 2009 a 2013 zvíťazilo na turnaji Bolivarianských hier, ku ktorým pridalo striebro z turnaja v roku 2013.

Dvakrát sa Kolumbia zúčastnila prestížneho turnaja Grand Prix de Futsal v Brazílii, na ktorom v roku 2005 obsadila 2. mieste.

## Výsledky
;Majstrovstvá sveta FIFA

;Juhoamerická kvalifikácia na MS

;Majstrovstvá Južnej Ameriky

;Juhoamerické hry

;Bolivarianské hry

;Grand Prix de Futsal
* 2005: 2. miesto
* 2008: 6. miesto
* 2014: 2. miesto
* 2015: 3. miesto

## Referencie

## Pozri aj
* Kolumbijské národné futsalové družstvo žien
* Kolumbijské národné futbalové mužstvo

## Externé odkazy
* Oficiálna stránka Federación Colombiana de Fútbol 

## Zdroje
* Zápasy družstva na futsalplanet.com  
* Kolumbijské družstvo na MS 2016 na stránke Medzinárodnej futbalovej federácie 

Kategória:Národné futsalové družstvá
Futsal
Národné